– ناس كتير بتتكلم عن راتب مدرب المنتخب المصري هيكتور كوبر وبتنتقده، وأخبار متداولة عن إنه بياخد راتب 1.5 مليون يورو في السنة.
– الحقيقة إن راتب كوبر حاليًا حوالي 125 ألف دولار في الشهر، يعني 1.5 مليون دولار في السنة، وده بيساوي حوالي مليون 279 ألف يورو.
– عقد كوبر اللي وقعه مع الاتحاد المصري لكرة القدم لما بدأ تدريب المنتخب في 2015، بينص على إن راتبه في البداية هيكون 90 ألف دولار شهريًا.
– العقد كمان بيقول إن راتب كوبر يرتفع 10% (يعني يبقى 99 ألف دولار) لو وصلنا بطولة أمم أفريقيا، وده اللي تم.
– كمان العقد بيقول إن راتب كوبر هيرتفع 25% (يعني يبقى 125 ألف دولار تقريبًا) لو المنتخب تأهل لمونديال روسيا تحت قيادته، وده اللي حصل.
– الراتب يشمل أيضًا رواتب مساعديه “فانتا” ومدرب الأحمال “أنطونيوس” والمدرب والمترجم محمود فايز.
– العقد كمان بينص على مكافآت كبيرة زي 150 ألف دولار عند التأهل لكأس أفريقيا، و500 ألف دولار عند الوصول لكأس العالم، وتحمل اتحاد الكرة إقامة كوبر ومعاونيه في مصر.
#الحقيقة_فين